தன்னுடைய பிஞ்சு பதங்களால் இந்த ஸ்தலத்தில் இன்னமும் விளையாடிக் கொண்டிருக்கின்றான். தன பாதங்களிலிருந்து வெளிவரும் சலங்கை ஒலி இன்னும் இவ்விடத்தில் கேட்டுக் கொண்டிருகின்றன. பக்தர்களே, உங்களால் யூகிக்க முடிகிறதா? என்று நான் கேட்டால் தெரியவில்லை என்றே பதில் வரும். இதுவே உங்கள் வாழ்வில் இறுதியாக கூறும் வார்த்தை. நான் கூறப்போகும் சரித்திரத்தைக் கேட்ட பிறகு ஏன் இவ்வளவு நாட்கள் இந்த விஷயங்களை அறிந்து கொள்ளவில்லை என்று உங்களுக்குத் தோன்றினால் இதுவே உங்களுக்கு இறுதி பிறவியாகும். நான் கூறப்போகும் சரித்திரத்தை முழுமையாக அறிந்தவர்கள் இப்பூவுலகில் இல்லை. ஆம்! ஊத்துக்காடு என்கிற மஹா புண்ணிய ஷேத்திரத்தை பற்றித் தான் கூறிக் கொண்டிருக்கின்றேன். அங்கே கண்ணன் எப்படி வந்தான்? வேங்கடகவி என்பவர் யார்? என்பதை பற்றி சற்று விரிவாகக் கூற இருக்கிறேன். இந்த புராணத்தை பற்றி செவி வழி செய்திகளாய் சொல்லிக் கொண்டு வரப்பட்டது. அப்படி கேட்ட ஒவ்வொரு விஷயங்களை மட்டுமே இதுவரை பல நபர்கள் கூறிக்கொண்டிருகிறார்கள். நான் எதன் அடிப்படையில் இந்த புராணத்தை கூறுகிறேன் என்பதை தெளிவாக எடுத்துரைக்க கடமைப்பட்டுள்ளேன். ஒரு சமயம் எனது தந்தையார் மதிய வேளையில் ஸ்ரீகிருஷ்ணனுக்கு மாத்தியானிக பூஜை செய்து முடித்துவிட்டு நடை சாத்துவது வழக்கம். அப்படி திருக்கோவிலின் கதவை தாழிடும்பொழுது சற்று தொலைவில் 'அப்பா!' என்று குரல் கேட்டது. திரும்பி பார்த்தால் தரிசனத்துக்காக ஒரு பக்தர் வந்திருந்தார். 'அய்யா! நான் பிருந்தாவனத்திலிந்து வருகிறேன். இந்த கிருஷ்ணனை தரிசிப்பதற்காக வெகுதுரம் நடந்து வந்துள்ளேன். தரிசனம் பண்ணலாமா?' என்று தழுதழுத்த குரலில் என் தந்தையரிடம் கேட்டார். அந்த பக்தருக்கு தொண்ணூறு வயதிற்கு மேல் இருக்கும். எனது தந்தையார் தாராளமாக சேவிக்கலாம் என்று கூறி அந்த பெரியவரை அருகில் அழைத்து ஸ்ரீகிருஷ்ணனுக்கு தீபாராதனை செய்து செவிவழி செய்திகளாக நாங்கள் கேட்ட ஸ்தல புராணத்தை தொகுத்துக் கூறி முடித்தார் எனது தந்தையார். அவருக்கு தீர்த்தம், சடாரி எல்லாம் கொடுத்த பிறகு நடை சாத்த ஆயத்தம் ஆனார். அந்த பெரியவர் மீண்டும் எனது தந்தையை அழைத்து நீங்கள் தற்பொழுது கூறிய ஸ்தல புராணத்தை சற்று விரிவாக கூற இயலுமா? என்று கேட்டார். அய்யா இவைகள் செவிவழி செய்திகளாக நான் கேட்டவையே. இந்த முழு புராணத்தையும் தெரிந்து கொள்ள வேண்டும் என்று நீண்ட நாட்களாக கண்ணனிடம் பிரார்த்தித்துக் கொண்டிருக்கின்றேன் என்று எனது தந்தையார் கூறினார். அதற்கு அந்த பெரியவர், அதை கூறத்தான் நான் வந்தேன்! என்றார். மிகவும் மகிழ்ந்த எனது தந்தையார் கூறுங்கள் என்று பணிவோடு வேண்டினார். அந்த பெரியவர் கூறிய விஷயங்களை ஆதாரமாகக் கொண்டே உங்களுக்கு நானும் கூற இருக்கிறேன்.